ddrg/super_eurlex huggingface dataset:
C 288/13

ET

Euroopa Kohtu 9. juuni 2010. aasta määrus — Euroopa Komisjon versus Schneider Electric SA, Saksamaa Liitvabariik, Prantsuse Vabariik

(Kohtuasi C-440/07 P) (1)

(Apellatsioonkaebus - Vaidlustatud kohtuotsuse osaline tühistamine - Menetlusstaadium lubab teha asja suhtes kohtuotsuse - Ühenduse lepinguväline vastutus - Kahju hindamine)

(2010/C 288/20)

Kohtumenetluse keel: prantsuse

Pooled

Apellant: Euroopa Komisjon (esindajad: M. Petite, F. Arbault, T. Christoforou, R. Lyal ja C-F. Durand)

Teised menetlusosalised: Schneider Electric SA (esindajad: advokaadid M. Pittie ja A. Winckler), Saksamaa Liitvabariik, Prantsuse Vabariik

Ese

Apellatsioonkaebus Esimese Astme Kohtu (neljas koda laiendatud koosseisus) 11. juuli 2007. aasta otsuse peale kohtuasjas T-351/03: Schneider Electric vs. komisjon, millega Esimese Astme Kohus mõistis Euroopa Ühenduselt välja hüvitise esiteks kulude eest, mis Schneider Electricul tekkisid seetõttu, et ta osales koondumise kontrolli uuesti alustatud menetluses, mis viidi läbi pärast Esimese Astme Kohtu 22. oktoobri 2002. aasta otsuste kohtuasjades T-310/01 ja T-77/02: Schneider Electric vs. komisjon kuulutamist, ning teiseks kahe kolmandiku kahju eest, mis Schneider Electricule tekkis Legrand SA võõrandamise hinna vähendamise tõttu, milles Schneider Electric pidi omandajaga kokku leppima vastutasuks Legrandi müügi tegeliku toimumise tähtpäeva 10. detsembrini 2002 edasilükkamise eest — Ühenduse lepinguvälise vastutuse tekkimise tingimused — Rikkumise, kahju ning toimepandud rikkumise ja tekkinud kahju vahelise otsese põhjusliku seose mõisted — Koondumise ühisturuga kokkusobivuse kontrolli menetluses ühenduse õiguse „piisavalt selge” rikkumine

Resolutsioon

1. Määrata Euroopa Ühenduste Kohtu 16. juuli 2009. aasta otsuse kohtuasjas C-440/07 P: komisjon vs. Schneider Electric (kohtulahendite kogumikus veel avaldamata) resolutsiooni punktis 3 nimetatud kahjunõude summa suuruseks 50 000 eurot.

2. Jätta rahuldamata Schneider Electric SA kuludega seotud taotlus.

(1) ELT C 22, 26.1.2008.
1.

Nõukogu 23. juuli 1990. aasta direktiivi 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta artikli 4 lõike 1 esimest taanet tuleb tõlgendada nii, et sellega on vastuolus sellise liikmesriigi õigus, kes selleks, et vabastada maksust dividendid, mis selles liikmesriigis asuv emaettevõtja saab teises liikmesriigis asuvalt tütarettevõtjalt, on ette näinud, et need dividendid loetakse emaettevõtja maksustatava tulu hulka, kuid need arvatakse sealt seejärel 95 protsendi ulatuses maha, kui asjassepuutuva maksustamisperioodi osas jääb pärast muude maksuvabade tulude mahaarvamist alles positiivne saldo, ja mille tagajärjel: — maksustatakse emaettevõtjat selle kasumi jaotamise osas hilisemal maksustamisperioodil, mil ta ei ole saanud kasumit või piisavat maksustatavat kasumit maksustamisperioodil, mil talle kasumijaotis välja maksti, või — selle maksustamisperioodi kahjum kompenseeritakse kasumi jaotamisega ning seda kahjumit ei saa selle jaotatud kasumi ulatuses hilisemasse maksustamisperioodi enam üle kanda.
1.

Ühenduse õigus, nimelt Euroopa Parlamendi ja nõukogu 29. aprilli 2004. aasta direktiivi 2004/48/EÜ intellektuaalomandi õiguste jõustamise kohta artikli 8 lõike 3 koostoimes Euroopa Parlamendi ja nõukogu 12. juuli 2002. aasta direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv), artikli 15 lõikega 1 ei takista liikmesriikidel kehtestada kohustus edastada isikuga seotud liiklusandmeid eraõiguslikele kolmandatele isikutele autoriõiguse rikkumisi puudutava tsiviilkohtumenetluse jaoks. Siiski on liikmesriigid ühenduse õiguse alusel kohustatud jälgima, et Euroopa Parlamendi ja nõukogu 8. juuni 2000. aasta direktiivi 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (elektroonilise kaubanduse direktiiv), Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas ning direktiivide 2002/58 ja 2004/48 ülevõtmisel on aluseks nende direktiivide tõlgendus, mis võimaldab tagada erinevate asjassepuutuvate põhiõiguste omavahelise tasakaalu. Peale selle ei pea liikmesriikide ametivõimud ja kohtud meetmete võtmisel nende direktiivide ülevõtmiseks üksnes tõlgendama oma siseriikliku õigust kooskõlas nende direktiividega, vaid ka jälgima, et nad ei tugineks nende direktiivide sellisele tõlgendusele, mis läheb vastuollu põhiõigustega või ühenduse õiguse muude üldpõhimõtetega, nagu proportsionaalsuse põhimõte.
ET Euroopa Liidu Teataja C 69/11

Euroopa Kohtu 11. septembri 2008. aasta määrus — Coats Holdings Ltd, J&P Coats Ltd versus Euroopa Ühenduste Komisjon

(Kohtuasi C-468/07) (1)

(Apellatsioonkaebus - Kodukorra artikkel 19 - Konkurents - Kartellikokkulepped - Trahv - Nõue, et vähendataks Esimese Astme Kohtu määratud trahvisummat)

(2009/C 69/17)

Kohtumenetluse keel: inglise

Pooled

Apellandid: Coats Holdings Ltd, J&P Coats Ltd (esindajad: solicitor W. Sibree ja solicitor C. Jeffs

Kostja: Euroopa Ühenduste Komisjon (esindajad: F. Castillo de la Torre ja K. Mojzesowicz)

Kohtuasja ese

Apellatsioonkaebus Esimese Astme Kohtu (teine koda) 12. septembri 2007. aasta otsuse peale kohtuasjas T-36/05: Coats Holdings ja Coats vs. komisjon, millega Esimese Astme Kohus tühistas osaliselt komisjoni 26. oktoobri 2004. aasta otsuse K(2004) 4221 (lõplik) EÜ artikli 81 kohaldamise menetluses (juhtum COMP/F-1/38.338 — PO/Needles), mis puudutab pudukaupade turgude ja geograafilise turu jagamise kokkuleppeid, ning määras hagejate trahviks 20 miljonit eurot — Nõue vähendada trahvisummat

Resolutiivosa

1. Jätta apellatsioonkaebus rahuldamata.

2. Mõista kohtukulud välja Coats Holdings Ltd-lt ja J&P Coats Ltd-lt.

(1) ELT C 297, 8.12.2007.
ET Euroopa Liidu Teataja C 19/10

Euroopa Kohtu (kaheksas koda) 24. oktoobri 2008. aasta määrus (Eelotsusetaotlus, mille on esitanud Tribunal de première instance d'Arlon — Belgia) — Marc Vandermeir versus Belgia riik — SPF Finances

(Kohtuasi C-364/08) (1)

(Kodukorra artikli 104 lõike 3 esimene lõik - Asutamisvabadus - EÜ artikkel 43 - Teenuste osutamise vabadus - EÜ artikkel 49 - Mootorsõidukid - Olukord, mille puhul ühes liikmesriigis elav isik kasutab teises liikmesriigis registreeritud sõidukit - Selle sõiduki maksustamine esimeses liikmesriigis)

(2009/C 19/17)

Kohtumenetluse keel: prantsuse

Eelotsusetaotluse esitanud kohus

Tribunal de première instance d'Arlon

Pooled

Hageja: Marc Vandermeir

Kostja: Belgia riik — SPF Finances

Kohtuasja ese

Eelotsusetaotlus — Tribunal de première instance d'Arlon — EÜ artikli 43 ja/või artikli 49 tõlgendamine — Liikmesriigi õigusnorm, mis kohustab selles riigis elavat füüsilisest isikust ettevõtjat registreerima seal oma mootorsõiduki, mis on juba registreeritud teises liikmesriigis, kus ta füüsilisest isikust ettevõtjana oma kutsealal tegutseb — Asutamisvabaduse ja/või teenuste osutamise vabaduse piirang

Resolutiivosa

EÜ artiklit 43 ja EÜ artiklit 49 tuleb tõlgendada nii, et nendega on vastuolus niisugused siseriiklikud õigusnormid nagu antud juhul käsitlusel, mille kohaselt on liikmesriigis elav füüsilisest isikust ettevõtja kohustatud registreerima seal sõiduki, mille ta on liisinud teises liikmesriigis asutatud äriühingult, kui see sõiduk ei ole mõeldud alaliseks kasutamiseks peamiselt esimese liikmesriigi territooriumil ja kui seda tegelikult nii ka ei kasutata.

(1) ELT C 206, 11.10.2008.
ET Euroopa Liidu Teataja C 285/13

Euroopa Kohtu 19. juuni 2008. aasta määrus — US Steel Košice s.r.o. versus Euroopa Ühenduste Komisjon

(Kohtuasi C-6/08 P) (1)

(Apellatsioonkaebus - Direktiiv 2003/87/EÜ - Kasvuhoonegaaside saastekvootidega kauplemise süsteem - Saastuse kompleksne vältimine ja kontroll - Slovakkia Vabariik - Ühinemisakt - Saastekvootide eraldamine - Ajavahemik 2008-2012 - Tingimused - Otsene puutumus - Vastuvõetamatus)

(2008/C 285/21)

Kohtumenetluse keel: inglise

Pooled

Hageja: US Steel Košice s.r.o. (esindajad: solicitor C. Thomas, ja advokaat E. Vermulst)

Teine menetluspool: Euroopa Ühenduste Komisjon (esindajad: U. Wölker ja D. Lawunmi)

Kohtuasja ese

Apellatsioonkaebus, mis on esitatud Esimese Astme Kohtu (kolmas koda) 1. oktoobri 2007. aasta otsuse peale kohtuasjas T-27/07: U.S. Steel Košice s.r.o. vs. komisjon, millega jäeti vastuvõetamatuse tõttu läbi vaatamata hagi, milles paluti tühistada komisjoni 29. novembri 2006. aasta otsus, mis puudutab Slovakkia teavitatud riiklikku kava määrata vastavalt Euroopa parlamendi ja nõukogu direktiivile 2003/87/EÜ (ELT L 275, lk 32; ELT eriväljaanne 15/07, lk 631) kasvuhoonegaaside saastekvoote ajavahemikus 2008–2012 — Füüsilised või juriidilised isikud — Neid otseselt ja isiklikult puudutavad aktid — Otsene puutumus — Kriteeriumid

Resolutiivosa

1. Jätta apellatsioonkaebus rahuldamata.

2. Mõista kohtukulud välja US Steel Košice s.r.o.'lt.

(1) ELT C 64, 8.3.2008.
ET Euroopa Liidu Teataja C 285/14

Euroopa Kohtu 25. juuli 2008. aasta määrus (Tribunal Superior de Justica de Madridi eelotsusetaotlus — Hispaania) — Real Sociedad de Fútbol SAD, Nihat Kahveci versus Consejo Superior de Deportes, Real Federación Española de Fútbol

(Kohtuasi C-152/08) (1)

(Kodukorra artikli 104 lõige 3 - EMÜ-Türgi assotsiatsioonileping - Lisaprotokolli artikkel 37 - Vahetu õigusmõju - Töötingimused - Mittediskrimineerimise põhimõte - Jalgpall - Üleriigilistel võistlustel mängus osaleda võivate kolmanda riigi kodakondsusega elukutseliste mängijate arvu piiramine)

(2008/C 285/23)

Kohtumenetluse keel: hispaania

Eelotsusetaotluse esitanud kohus

Tribunal Superior de Justica de Madrid

Põhikohtuasja pooled

Hagejad: Real Sociedad de Futbol SAD, Nihat Kahveci

Kostjad: Consejo Superior de Deportes, Real Federación Española de Fútbol

Kohtuasja ese

Eelotsusetaotlus — Tribunal Superior de Justicia de Madrid — EMÜ-Türgi assotsiatsioonilepingu lisaprotokolli, allkirjastatud 23. novembril 1970 Brüsselis ja sõlmitud, heaks kiidetud ning kinnitatud ühenduse nimel nõukogu 19. detsembri 1972. aasta määrusega (EMÜ) nr 2760/72 (EÜT L 293, lk 1; ELT eriväljaanne 11/11, lk 41), artikli 37 tõlgendamine — Töötingimused — Spordiliitude kehtestatud normid, millega on piiratud teatud võistlustel selliste professionaalsete mängijate kasutamine, kes on pärit kolmandatest riikidest, mis ei kuulu EMP-sse — Türgist pärit professionaalne sportlane, kellel on siseriikliku õigusega nõutud tööluba kutsealal tegutsemiseks ja elamisluba.

Resolutiivosa

Lepingu — millega loodi assotsiatsioon Euroopa Majandusühenduse ja Türgi vahel ning millele kirjutasid 12. septembril 1963 Ankaras alla ühelt poolt Türgi Vabariik ning teiselt poolt Euroopa Majandusühenduse liikmesriigid ja ühendus ning mis sõlmiti, kiideti heaks ja kinnitati ühenduse nimel nõukogu 23. detsembri 1963. aasta otsusega 64/732/EMÜ — 23. novembril 1970 Brüsselis allkirjastatud ning nõukogu 19. detsembri 1972. aasta määrusega (EMÜ) nr 2760/72 ühenduse nimel sõlmitud, heaks kiidetud ja kinnitatud lisaprotokolli artiklis 37 ja assotsiatsiooninõukogu 19. septembri 1980. aasta otsuse nr 1/80 artikli 10 lõikes 1 esitatud keeldu diskrimineerida töötingimuste ja töötasu osas Türgi kodanikke, kes tegutsevad liikmesriikide seaduslikul tööturul, tuleb tõlgendada nii, et sellega on vastuolus, kui Türgi kodanikust elukutselisele sportlasele, kes on ühes liikmesriigis asutatud klubi poolt nõuetekohaselt tööle võetud, kohaldatakse selle riigi spordiliidu kehtestatud normi, mille kohaselt võivad klubid üleriigilisel tasemel korraldatud võistlustel kasutada üksnes piiratud arvu mängijaid kolmandatest riikidest, mis ei kuulu Euroopa Majanduspiirkonda

(1) ELT C 171, 5.7.2008.
ET Euroopa Liidu Teataja C 209/18

Euroopa Kohtu (kaheksas koda) 22. mai 2008. aasta määrus (eelotsusetaotlus, mille esitas Hoge Raad der Nederlanden Den Haag (Madalmaad)) — Ilhan versus Staatssecretaris van Financiën

(Kohtuasi C-42/08) (1)

(Kodukorra artikli 104 lõike 3 esimene lõik - Teenuste osutamise vabadus - EÜ artiklid 49-55 - Mootorsõidukid - Ühes liikmesriigis registreeritud ja üüritud mootorsõiduki kasutamine teises liikmesriigis - Sellise sõiduki maksustamine viimases liikmesriigis)

(2008/C 209/25)

Kohtumenetluse keel: hollandi

Eelotsusetaptluse esitanud kohus

Hoge Raad der Nederlanden Den Haag

Põhikohtuasja pooled

Hageja: M. Ilhan

Kostja: Staatssecretaris van Financiën

Kohtuasja ese

Eelotsusetaotlus — Hoge Raad der Nederlanden Den Haag — EÜ artiklite 49–55 tõlgendamine — Siseriiklik säte, mis näeb ette registreerimismaksu sõiduki esmakordsel kasutamisel siseriiklikel avalikel teedel sõltumata nende teede kasutamise kestusest — Selles liikmesriigis elava isiku maksukohustus, kui see isik on üürinud teises liikmesriigis registreeritud sõiduki eesmärgiga kasutada seda sõidukit peamiselt esimeses liikmesriigis äritegevuses ning isiklikuks tarbeks kolme aasta vältel

Resolutiivosa

EÜ artiklitega 49–55 on vastuolus niisuguste siseriiklike õigusnormide kohaldamine nagu põhikohtuasjas, mille kohaselt isik, kelle elu- või asukoht on ühes liikmesriigis ning kes peamiselt selles liikmesriigis kasutab teises liikmesriigis registreeritud ja sealt renditud sõidukit, on kohustatud tasuma selle sõiduki kasutusele võtmise tõttu esimese liikmesriigi teedevõrgus maksu, mida arvestatakse ilma, et võetaks arvesse nimetatud sõiduki rendilepingu ega selle sõiduki tegeliku kasutamise kestust nimetatud teedevõrgus.

(1) ELT C 92, 12.4.2008.
ET Euroopa Liidu Teataja C 69/15

Euroopa Kohtu (kolmas koda) 27. novembri 2008. aasta määrus (Niedersächsisches Finanzgerichti (Saksamaa) eelotsusetaotlus) — Monika Vollkommer versus Finanzamt Hannover-Land I

(Kohtuasi C-156/08) (1)

(Kodukorra artikli 104 lõige 3 - Kuues käibemaksudirektiiv - Artikli 33, lõige 1 - Mõiste „käibemaks’ - Kinnisasja võõrandamismaks)

(2009/C 69/25)

Kohtumenetluse keel: saksa

Eelotsusetaotluse esitanud kohus

Niedersächsisches Finanzgericht

Põhikohtuasja pooled

Hageja: Monika Vollkommer

Kostja: Finanzamt Hannover-Land I

Kohtuasja ese

Eelotsusetaotlus — Niedersächsisches Finanzgerichti — Direktiivi 77/388/EMÜ artikli 33 lõike 1 tõlgendamine: nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — Ühine käibemaksusüsteem: ühtne maksubaas (EÜT L 145, lk 1) ja nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artikkel 401 — Kinnisasja võõrandamismaksu arvutusbaasi („Grunderwerbsteuer”) kindlaksmääramisel tulevikus tehtavate käibemaksuga maksustavate ehitustööde arvesse võtmine, kui kinnisasja omandamine koosneb nimetatud ehitustöödest ja kinnisasja omandamisest

Resolutiivosa

Nõukogu 17. mai 1977. aasta kuuenda direktiivi 77/388/EMÜ artikkel 33 kumuleeruvate käibemaksudega seotud liikmesriikide õigusaktide ühtlustamise kohta — Ühist käibemaksusüsteemi: ühtne maksubaas, mida on muudetud nõukogu 16. detsembri 1991. aasta direktiiviga 91/680/EMÜ, tuleb tõlgendada nii, et sellega ei ole vastuolus, kui liikmesriik võtab veel hoonestamata kinnisasja omandamise korral võõrandamis- ja tehingumaksu kindlaksmääramiseks maksustamisbaasi, nagu Saksa õiguses sätestatud „Grunderwerbsteuer”, arvutamisel arvesse tulevikus tehtavaid ehitustöid, mille tulemusel muutub kõnealuse direktiivi alusel käibemaksuga maksustatav tehing ka nimetatud maksudega maksustatavaks, tingimusel, et need maksud ei kujuta endast käibemaksu.

(1) ELT C 183, 19.7.2008.
ET Euroopa Liidu Teataja C 113/15

Euroopa Kohtu (kuues koda) 12. veebruari 2009. aasta määrus (Bundespatentgericht eelotsusetaotlus — Saksamaa) — Bild digital GmbH & Co. KG, varem Bild.T-Online.de AG & Co.KG (C-39/08), ZVS Zeitungsvertrieb Stuttgart GmbH (C-43/08) versus Präsident des Deutschen Patent- und Markenamts

(Kohtuasi C-39/08 ja C-43/08) (1)

(Kodukorra artikli 104 lõige 3 esimene lõik - Direktiiv 89/104/EMÜ - Kaubamärgi registreerimistaotlused - Hindamine üksikjuhtumite kaupa - Varasemate otsuste arvessevõtmata jätmine - Ilmselge vastuvõetamatus)

2009/C 113/30

Kohtumenetluse keel: saksa

Eelotsusetaotluse esitanud kohus:

Bundespatentgericht

Pooled põhikohtumenetluses

Hagejad: Bild digital GmbH & Co. KG, varem Bild.T-Online.de AG & Co.KG (C-39/08), ZVS Zeitungsvertrieb Stuttgart GmbH (C-43/08)

Kostja: Präsident des Deutschen Patent- und Markenamts

Kohtuasja ese

Eelotsusetaotlus — Bundespatentgericht (Saksamaa) — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17/01, lk 92) artikli 3 tõlgendamine — Kaubamärkide registreerimistaotluste hindamine üksikjuhtumite kaupa, arvestamata sarnastel juhtudel tehtud varasemaid otsuseid — Sellise kaubamärgi registreerimisest keeldumine, mille peale on esitanud vastlause analoogsete kaubamärkide sarja omanik

Resolutiivosa

Kaubamärgi registreerimise üle otsustav liikmesriigi pädev ametiasutus ei pea jätma arvesse võtmata nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (muudetud nõukogu 19. detsembri 1991. aasta otsusega, millega lükatakse edasi direktiivi 89/104/EMÜ rakendamiseks võetavate siseriiklike sätete jõustamise kuupäev) artikli 3 lõike 1 punktides b ja c sätestatud registreerimisest keeldumise põhjuseid ja rahuldama registreerimistaotlust põhjusel, et taotletav tähis või kaubamärk on koostatud identselt või sarnaselt tähisega, mille registreerimistaotluse ametiasutus on juba rahuldanud, kui see kaubamärk ning kaubad ja teenused, mille jaoks see on registreeritud on identsed või sarnased.

(1) ELT C 107, 26.4.2008.
ET Euroopa Liidu Teataja C 90/6

Euroopa Kohtu 27. novembri 2008. aasta määrus (Tribunal Superior de Justica de Catalunya eelotsusetaotlus – Hispaania) – N. N. Renta SA versus Tribunal Económico-Administrativo Regional de Cataluña (TEARC), Generalidad de Cataluña

(Kohtuasi C-151/08) (1)

(Kodukorra artikli 104 lõige 3 - Kuues käibemaksudirektiiv - Artikli 33 lõige 1 - Mõiste „kumuleeruv käibemaks” - Õigustehingutelt ja tõestatud juriidilistelt dokumentidelt tasutav maks)

2009/C 90/09

Kohtumenetluse keel: hispaania

Eelotsusetaotluse esitanud kohus

Tribunal Superior de Justica de Catalunya

Põhikohtuasja pooled

Kaebuse esitaja: N. N. Renta SA

Vastustaja: Tribunal Económico-Administrativo Regional de Cataluña (TEARC), Generalidad de Cataluña

Kohtuasja ese

Eelotsusetaotlus – Tribunal Superior de Justicia de Cataluña – Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 33 tõlgendamine – Mõiste „kumuleeruv käibemaks” – Õigustehingutelt ja tõestatud juriidilistelt dokumentidelt tasutav siseriiklik maks

Resolutiivosa

Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas, mida on muudetud nõukogu 16. detsembri 1991. aasta direktiiviga 91/680/EMÜ, artikli 33 lõiget 1 tuleb tõlgendada nii, et see ei takista koguda astmelise või proportsionaalse määraga maksu õigustehingutelt ja tõestatud juriidilistelt dokumentidelt, kui seda kohaldatakse sellise ettevõtja poolt sooritatud ostumüügitehingu suhtes, kelle majandustegevus seisneb kinnisasjade vahendamises või ostmises nende hilisemaks arendamiseks või üürileandmiseks.

(1) ELT C 158, 21.6.2008.
ET Euroopa Liidu Teataja C 167/2

Euroopa Kohtu (kuues koda) 26. märtsi 2009. aasta määrus (Tribunale Amministrativo Regionale per la Sicilia — Itaalia — eelotsusetaotlus) — Maria Catena Rita Pignataro versus Ufficio Centrale Circoscrizionale c/o Tribunale di Catania, Ufficio Centrale Regionale per l’elezione del Presidente dell’Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

(Kohtuasi C-535/08) (1)

(Maakondlikel valimistel kandideerimise tingimused - Nõue omada elukohta asjassepuutuvas maakonnas - EÜ artikkel 17 ja EÜ artikkel 18 - Põhiõigused - Seose puudumine ühenduse õigusega - Euroopa Kohtu ilmselge pädevuse puudumine)

2009/C 167/03

Kohtumenetluse keel: itaalia

Eelotsusetaotluse esitanud kohus

Tribunale Amministrativo Regionale per la Sicilia

Põhikohtuasja pooled

Kaebuse esitaja: Maria Catena Rita Pignataro

Vastustajad: Ufficio Centrale Circoscrizionale c/o Tribunale di Catania, Ufficio Centrale Regionale per l’elezione del Presidente dell’Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo, Fabio M. Mancuso

Kohtuasja ese

Eelotsusetaotlus — Tribunale Amministrativo Regionale per la Sicilia — EL artikli 6, Euroopa inimõiguste konventsiooni esimese protokolli artikli 3, neljanda protokolli artikli 2 ning Kodaniku- ja poliitiliste õiguste rahvusvahelise pakti artikli 25 tõlgendamine — EÜ artiklite 17 ja 18 tõlgendamine — Niisuguste maakondlike õigusnormide kooskõla, millega Itaalia kodaniku õigus valimistel kandideerimiseks on seatud sõltuvusse vastavas maakonnas elukoha omamisest

Resolutsioon

1. EÜ artiklitega 17 ja 18 ei ole vastuolus niisugused maakondlikud õigusnormid, millega on — niisuguses olukorras nagu põhikohtuasjas käsitletu — maakonna esinduskogusse kandideerimise tingimusena nähtud ette kohustus omada kandidatuuri esitamise hetkel elukohta vastavas maakonnas.

2. Euroopa Ühenduste Kohtul puudub ilmselgelt pädevus Tribunale amministrativo regionale per la Sicilia esimesele küsimusele vastamiseks.

(1) ELT C 32, 7.2.2009.
ET Euroopa Liidu Teataja C 141/36

Euroopa Kohtu presidendi 24. märtsi 2009. aasta määrus (Cour d'appel de Liège’i (Belgia) eelotsusetaotlus) — Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas da Cunha, P.S.V. N.V., Imari BV, Juventus Football Club SPA versus Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd, Global Entertainment Ltd

(Kohtuasi C-584/08) (1)

2009/C 141/73

Kohtumenetluse keel: prantsuse

Euroopa Kohtu presidendi määrusega kustutati kohtuasi registrist.

(1) ELT C 55, 7.3.2009.
1)

18. märtsil 1999. sõlmitud tähtajalist tööd käsitleva raamkokkuleppe, mis on ära toodud nõukogu 28. juuni 1999. aasta direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisas, klausli 5 punkti 1 alapunkti a tuleb tõlgendada nii, et sellega on vastuolus järjestikuste tähtajaliste töölepingute kasutamine, kui see toimub ainuüksi põhjusel, et see on ette nähtud liikmesriigi üldkohaldatavate õigusnormidega. Vastupidi, mõiste „objektiivsed alused” selle klausli mõttes nõuab, et niisugust spetsiifilist laadi töösuhteid — nagu siseriiklikes õigusnormides ettenähtud — kasutataks vaid juhul, kui seda õigustavad asjassepuutuva töö ning töötamise tingimustega seotud konkreetsed asjaolud.